Grisia

I Grisia na Gresy na Repoblika Helenika dia firenena any Eorôpa Atsimo, ao amin' ny farany atsimon' i Balkana, izay manana morontsiraka ao amin’ ny ranomasina telo, dia ny Ranomasina Egea sy ny Ranomasina Mediteranea ary ny Ranomasina Iôniana. Atao hoe Ελλάδα / Ellada izy amin' ny teny grika. I Athina no renivohiny. Ny velaran-tanin' i Grisia dia mirefy 131 957 km2. Mizara sisin-tany aminy i Albania, i Makedônia Avaratra, i Biolgaria ary i Torkia.

Manana nosy betsaka ity firenena ity. Saika ny antsasaky ny tanin’ i Grisia dia rakotra tendrombohitra ka i Olympe no tendrombohita avo indrindra any, izay mahatratra haambo 2 917 m.

Monina ao Athina renivohitra sy ny manodidina ny ankamaroan’ ny mponina. Anisan’ ireo tanàna maloto tontolo iainana indrindra any Eorôpa i Athina.

Hatramin’ ny fahaterahany ka hatramin’ ny taonjato faha-4 taor. J.K., ny tantaran’ i Grisia dia tantaran’ i Grisian’ ny Andro Taloha. Ny famirapiratan’ i Athina dia nahatratra ny fara tampony tamin’ ny andron’ i Periklesy, teo amin’ ny lafiny pôlitika sy kolontsaina ary zavakanto. Nifarana tamin’ ny fahazoan’ ny Rômana an’ i Grisia ny Andro Taloha Grika. Tafakambana ao amin’ ny Empira Bizantina i Grisia tamin’ izay, ary taty aoriana dia tao amin’ ny Empira Ôtômana.

Tamin’ ny taonjato faha-19 dia niady tamin’ ny Torka ny Grika ka azony ny fahaleovan-tena tamin’ ny taona 1829. Taorian’ ny Ady Lehibe Voalohany dia nisy indray ny ady nifanaovan’ i Grisia tamin’ i Torkia. Nifandimbindimby ny vanimpotoan’ ny repoblika sy ny an’ ny fanjakà-mpanjaka, ka tsy nifarana izany raha tsy tamin’ ny Ady Lehibe Faharoa, izay niteraka ady an-trano teo amin’ ny mpomba ny fitondrà-mpanjaka sy ny kômonista. Izany tsy fahamarinan-toeran’ ny pôlitika izany dia niafara tamin’ ny fametrahana fitondrana jadona notarihin’ ireo manam-boninahitra miaramila tamin’ ny taona 1967 hatramin’ ny 1974. Tafaverina indray ny demôkrasia taty aoriana ka nahafahan’ i Grisia nandray anjara tamin’ ny fananganana an’ i Eorôpa nanomboka tamin’ ny taona 1980. Firenena mpikambana ao amin' ny Vondrona Eorôpeana i Grisia hatry ny taona 1981 ary mpikambana ao amin' ny faritra Euro hatry ny taona 2001.

 Jereo koa 
Firenena ao Eorôpa

Albania - Alemaina -  Andôra -  Aotrisy - Belzika - Bielôrosia - Bolgaria - Bôsnia-Herzegôvina - Danemarka - Espaina - Estônia - Fanjakana Mitambatra - Finlandy - Frantsa - Grisia (na Gresy) - Hôngria (na Hongaria) - Irlanda - Islandy - Italia - Jeôrjia - Kipra (na Sipra) - Krôasia (na - Krôatia) - Letônia - Liktenstaina - Litoania - Loksemborga - Masedônia Avaratra (na Makedônia Avaratra)- Malta - Môldavia - Môntenegrô - Nederlandy - Nôrvezy - Okraina - Pôlônia - Pôrtogaly - Tsekia - Romania - Rosia - San-Marîno - Serbia - Slôvakia - Slôvenia - Soeda - Soisa - Tsekia - Vatikàna.

Kôntinenta eto an-tany

 Afrika
 Amerika (Amerika Avaratra - Amerika Atsimo)
 Azia
 Eorôpa
 Ôseania
 Antarktika

 Tsiahy 

G
Sokajy:Grisy